เงินบาทเปิด 31.85/87 บาท
ธนาคารซีไอเอ็มบีไทย รายงาน เงินบาทเปิด 31.85/87 คาดยังอ่อนค่าต่อ มองกรอบวันนี้ 31.85-31.95
29 มิ.ย. 2555

ธนาคารซีไอเอ็มบีไทย รายงาน เงินบาทเปิด 31.85/87 คาดยังอ่อนค่าต่อ มองกรอบวันนี้ 31.85-31.95
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดวันนี้ที่ระดับ 31.85/87 บาท/ดอลลาร์ ยังคงอ่อนค่าตามทิศทางค่าเงินในภูมิภาคที่ยังมีความกังวลปัญหาเศรษฐกิจยุโรป ขณะที่รายงานตัวเลขจำนวนผู้ขอรับสวัสดิการว่างงานรายสัปดาห์ ของสหรัฐฯ ที่ออกมาไม่มีผลต่อตลาดสักเท่าไหร่ เพราะตลาดยังคงพุ่งเป้าไปที่เรื่องของยุโรปเป็นส่วนใหญ่
ล่าสุด กระทรวงแรงงานสหรัฐ เปิดเผยว่าผู้ขอรับสวัสดิการว่างงานครั้งแรกในรอบสัปดาห์ที่สิ้นสุดวันที่ 23 มิ.ย. ลดลง 6,000 ราย มาอยู่ที่ 386,000 ราย
สำหรับความเคลื่อนไหวของค่าเงินสกุลต่างประเทศที่สำคัญช่วงเช้าวันนี้ ค่าเงินยูโรอยู่ที่ระดับ 1.2447/2451 ดอลลาร์/ยูโร ส่วนเงินเยนอยู่ที่ระดับ 79.22/25 เยน/ดอลลาร์ 
นักบริหารเงิน มองทิศทางค่าเงินบาทในวันนี้น่าจะยังคงอ่อนค่าต่อเนื่อง ประเมินกรอบการเคลื่อนไหวระหว่าง 31.85-31.95 บาท/ดอลลาร์